GULDLØBEBILLEN — PARRINGSSKIKKE 103 



vidt, at den æder nogle Mundfulde af Musikanten. Det 

 er altsaa sandsynligt, at denne Hunnens dødelige Afsky 

 for Hannen efter Parringen er ret hyppig, især hos de 

 kødædende Insekter. Hvorfra stammer saadanne fryg- 

 telige Skikke? Hvis Omstændighederne er mig gun- 

 stige, skal jeg ikke undlade at søge at skaffe mig Under- 

 retning derom. 



IX. 

 MARK-FAAREKYLLINGEN. 



Den, der maatte ønske at være tilstede ved Faare- 

 kyllingens Æglægning, behøver ikke at sætte Forbere- 

 delser i Værk, han har kun en Smule Taalmodighed be- 

 hov, den, der efter Buffon er Geniet, men som jeg mere 

 beskedent vilde kalde for Iagttagerens første og vigtigste 

 Dyd. I April eller i det seneste i Maj anbringer vi In- 

 sekterne isolerede parvis i Urtepotter med et Lag løs 

 Jord i. Provianten bestaar af Salatblade, som fornys 

 nu og da- En Skive Glas dækker Boligen og forhindrer 

 Flugt. 



Meget kuriøse Data er erhvervede ved denne Som- 

 mer-Installation, der efter Behov bliver suppleret af Me- 

 talnætsklokken, et finere Bur. Vi skal vende tilbage til 

 dette, lad os for Øjeblikket overvaage Æglægningen og 

 passe paa, at vor Overvaagen ikke lader det gunstige 

 Øjeblik undslippe os. 



I den første Uge af Juni begynder mine flittige Be- 

 søg at give et tilfredsstillende Resultat. Jeg overrasker 

 Hunnen ubevægelig med Læggebrodden lodret plantet i 

 Jorden. Endelig trækker hun sin Plantepind op, og ud- 



